### | | | | --- | --- | | | | | --- | | **Teknik- og Miljøudvalget** 7. november 2019 Sagsnr. 710-2019-15331 Dok.nr. 710-2019-211010 Curt Jakobsen | | 74.                 Kollektiv trafik - Midttrafiks strategiplan 2021 - 2024 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Lov om trafikselskaber |

###

**SAGENS INDHOLD**

Teknik- og Miljøudvalget skal
i denne sag tage stilling til forvaltningens bemærkninger til Midttrafiks
strategiplan for 2021-24.

Udvalgets drøftelse kan samtidig understøtte [adresse]
Kommunes repræsentant i Midttrafiks repræsentantskab, Jonathan Pedersen, til
den videre drøftelse dér.

Strategiplanen udgør sammen med Midttrafiks trafikplan og
mobilitetsplan styringsgrundlaget og sammen med lov om trafikselskaber er det
fundamentet for Midttrafiks virke.

Midttrafik har fremsendt et oplæg om Midttrafiks
strategiplan for 2021-2024 ”til drøftelse i kommuner og regionen”. Oplægget er
udarbejdet på baggrund af input fra repræsentantskabsmødet 16. maj 2019, hvor
repræsentantskabet, som består af politikkere fra kommunerne i regionen, satte
rammen for bestyrelsens oplæg til ny strategiplan 2021-24. Der er altså ikke
tale om en formel høring af Favrskov Kommune. Teknik og Kultur foreslår alligevel,
at forvaltningen svarer på Midttrafik oplæg og spørgsmål i en administrativ
besvarelse.

Midttrafik vil behandle bemærkningerne fra kommunerne og
regionerne i december 2019, og fristen for indsendelse af bemærkninger til
forslaget til strategiplanen er 8. november 2019.

Midttrafiks bestyrelse har fastsat fire overordnede mål som
ramme for en kommende strategiplan:

·
Tilfredse kunder (brugere)

·
Tilfredse bestillere (ejere)

·
Dygtige leverandører

·
En kompetent og effektiv organisation

Midttrafik stiller i den forbindelse en række spørgsmål
omkring udviklingstemaer inden for ovennævnte hovedmål. Udviklingstemaerne er:

·
Fremkommelighed

·
Grøn omstilling

·
Digitalisering

·
Publikumsfaciliteter

·
Mobilitet – helhed og sammenhæng og

·
Ejernes mandat til Midttrafik.

**VURDERING**

Teknik og Kultur har vurderet temaerne i strategiplanen i
forhold til kommunens interesser i Midttrafiks fremadrettede arbejde med
temaerne.

Forvaltningens bemærkninger til forslaget til strategiplanen
fremgår af vedlagt udkast til brev. Der er tale om følgende budskaber:

Midttrafik bør bidrage til sammenhæng, helhed og grøn
omstilling, blandt andet ved at rådgive kommuner og regionen til den grønne
omstilling i arbejdet med den kommende strategi. Midttrafik har en afgørende
rolle i at vejlede og rådgive kommunerne i de valg, der skal træffes i
forbindelse med den grønne omstilling.

Midttrafik bør arbejde for at sikre god kollektiv trafik i
landdistrikterne. Midttrafik skal gå forrest med hensyn at sikre sammenhæng og
helhed i den kollektive trafik, herunder sikre tilstrækkeligt med tilbud inden
for den kollektive trafik i landdistrikterne.

Det er positivt, at Midttrafik udarbejder et forslag til
kvalitetsstandarder for forskellige typer af publikumsfaciliteter (buslæskærme,
cykelstativer mv.) for at kunne imødekomme borgernes forventninger til
kollektive trafiktilbud.

Teknik og Kultur har i bemærkningerne desuden besvaret flere
af de konkrete spørgsmål, som Midttrafik har stillet vedrørende
udviklingstemaerne, idet der henvises til de igangsatte tiltag i [adresse]
Kommune, som understøtter den kollektive trafik.

**ØKONOMI**

Strategiplanen har ingen direkte økonomiske konsekvenser
for kommunen.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At udkastet til svar med administrative bemærkninger
godkendes.

**BESLUTNING**

**Bilag**

|  |  |
| --- | --- |
| Ny strategiplan for Midttrafik 2021-2024 | 710-2019-211081 |
| Administrative bemærkninger til Midttrafiks strategiplan for 2021-2024 | 710-2019-211062 |